Nanna Broch
Store norske leksikon,Samfunn,Inkludering og rettigheter,Likestilling og diskriminering,Kvinnebevegelse,Kvinnebevegelsen i Norge
Nanna Broch var en norsk boligkontrollør. Hun er kjent for å ha fotografert og dokumentert bolignøden i Norge i mellomkrigstiden.
Nanna Broch var blant de første kvinnene som tok middelskoleeksamen i hjembyen Horten. Hun ble student i 1901 og gjennomførte senere en skole for sosialt arbeid i Berlin. I tidsrommet 1919–1945 virket hun som boligkontrollør i Oslo helseråd. Gjennom dette arbeidet fikk hun kjennskap til de elendige boligforholdene i arbeiderstrøkene i Oslo og ble sterkt opprørt over det. Hun holdt en rekke foredrag og skrev artikler om boligsaken i 1920-årene.I 1928 stod hun bak opprettelsen av Østkantutstillingen på Ankertorget i Oslo og var den drivende kraften her i alle år. Hun arrangerte 90 ulike utstillinger og holdt en rekke kurs og foredrag om sosiale og politiske spørsmål. Blant de mest kjente utstillingene var Flaskeberget (1936) om alkoholisme og Vasshølet (1939) om slitet med vannbæring til hjemmene.Nanna Broch var søster av Lagertha Broch. Les mer i Store norske leksikon Nanna Broch i Norsk biografisk leksikon Norges historie fra 1905 til 1939 Eksterne lenker Om Nanna Broch og Østkantutstillingen hos Riksarkivet Digital fortelling: Nanna Broch og Østkantutstillingen – NDLA Litteratur Bing, Morten 2001: Østkanthjemmene og Østkantutstillingen. Norsk Folkemuseum, Oslo.